

 **REPUBLIKA HRVATSKA**

 **KRAPINSKO – ZAGORSKA ŽUPANIJA**

**Upravni odjel za financije i proračun**

KLASA: 400-01/22-01/17

URBROJ: 2140-07-22-1

Krapina, 13. lipanj 2022.

Na temelju članka 11. Zakona o pravu na pristup informacijama („Narodne novine“, broj 25/13. i 85/15.) i Kodeksa savjetovanja sa zainteresiranom javnošću u postupcima donošenja općih akata Krapinsko-zagorske županije („Službeni glasnik Krapinsko-zagorske županije“, broj 24/14.) upućuje se

**JAVNI POZIV**

**za savjetovanje sa zainteresiranom javnošću**

u postupku donošenja Pravilnika o načinu korištenja nenamjenskih donacija i vlastitih prihoda proračunskih korisnika Krapinsko – zagorske županije

Dana 01. siječnja 2022. godine na snagu je stupio Zakon o proračunu („Narodne novine“, broj 144/21).

Korištenje vlastitih prihoda proračunskih korisnika Krapinsko-zagorske županije je dosad uređivano Odlukom u izvršavanju proračuna za pojedinu godinu, temeljem članka 54. i 55. Zakona o proračunu.

Temeljem članka 56. Zakona o proračunu, načelnik, gradonačelnik, župan donose akt o mjerilima i načinu korištenja nenamjenskih donacija i vlastitih prihoda proračunskih korisnika iz svoje nadležnosti.

Člankom 162. Zakona o proračunu je propisano kako će se pravilnik iz članka 56. Zakona donijeti u roku od šest mjeseci od dana stupanja na snagu Zakona.

Sukladno odredbama članka 11. Zakona o pravu na pristup informacijama („Narodne novine“, broj 25/13. i 85/15.) i Kodeksa savjetovanja sa zainteresiranom javnošću u postupcima donošenja općih akata Krapinsko-zagorske županije („Službeni glasnik Krapinsko-zagorske županije“, broj 24/14.) poziva se zainteresirana javnost da svojim prijedlozima i sugestijama pridonese kvaliteti donošenja akta.

Svi u roku pristigli prijedlozi razmotrit će se i, oni prihvaćeni, ugraditi u konačni prijedlog nacrta općeg akta koji će se uputiti Županu na donošenje. Svoje prijedloge možete u pisanom obliku poslati na adresu: Krapinsko-zagorska županija, Upravni odjel za financije i proračun, Magistratska 1, Krapina, te na e-mail adresu: nevenka.puljko@kzz.hr zaključno s danom 27. lipnja 2022. godine.

 **PROČELNICA**

 **Nevenka Puljko**